Γερμανός Αυτοκράτορας

Ως **Γερμανός Αυτοκράτορας** (γερμανικά: *Deutscher Kaiser*) οριζόταν ο επίσημος τίτλος του αρχηγού του κράτους και κληρονομικού ηγεμόνα της Γερμανικής Αυτοκρατορίας. Ήταν ένας ειδικά επιλεγμένος όρος, που εισήχθη με το Σύνταγμα της 1ης Ιανουαρίου 1871 και διήρκεσε μέχρι την επίσημη παραίτηση του Γουλιέλμου Β΄ στις 9 Νοεμβρίου 1918. Μετά την γερμανική εξέγερση του 1918, αρχηγός του γερμανικού κράτους έγινε ο Πρόεδρος του Ράιχ (*Reichspräsident*), με πρώτο Πρόεδρο τον Φρίντριχ Έμπερτ.

Τον τίτλο του Γερμανού Αυτοκράτορα χρησιμοποιούσε σε ορισμένες περιπτώσεις, μετά τον 16ο αιώνα, ο Αυτοκράτορας της Αγίας Ρωμαϊκής Αυτοκρατορίας.

## Δημιουργία

Ο τίτλος επιλέχθηκε προσεκτικά από τον Ότο φον Μπίσμαρκ, Πρωθυπουργό της Πρωσίας και Καγκελάριο της Βόρειας Γερμανικής Συνομοσπονδίας, κατά τις διαβουλεύσεις που έλαβαν χώρα κατά την Πολιορκία του Παρισιού και οδήγησαν στην ανακήρυξη του Βασιλιά Γουλιέλμου Α΄ της Πρωσίας σε Αυτοκράτορα στο Παλάτι των Βερσαλλιών. Ο Γουλιέλμος αποδέχτηκε αυτόν τον τίτλο απρόθυμα στις 18 Ιανουαρίου, καθώς προτιμούσε εκείνον του «Αυτοκράτορα της Γερμανίας» (*Kaiser von Deutschland*). Ωστόσο, αυτός θα σηματοδοτούσε μια εδαφική κυριαρχία που δεν γινόταν αποδεκτή για τους μονάρχες της νότιας Γερμανίας, καθώς και μια διεκδίκηση εδαφών που περιλάμβανε την Αυστρία, την Ελβετία, το Λουξεμβούργο κ.λ.π.

Ο τίτλος «Αυτοκράτορας των Γερμανών», όπως είχε προταθεί στο Κοινοβούλιο της Φρανκφούρτης το 1849, αποκλείστηκε από τον Γουλιέλμο, καθώς θεωρούσε τον εαυτό του έναν Βασιλιά που κυβερνούσε με «θεϊκό δικαίωμα», «Ελέω Θεού» και όχι επειδή είχε την λαϊκή έγκριση στο πλαίσιο μιας λαϊκής μοναρχίας. Αλλά γενικότερα, ο Γουλιέλμος δεν επιθυμούσε ένα στέμμα που φαινόταν τεχνητό (όπως του Ναπολέοντα), έχοντας δημιουργηθεί στη βάση ενός Συντάγματος. Φοβόταν ότι με αυτόν τον τρόπο θα επισκίαζε το πρωσικό στέμμα.

Από το 1867 το αξίωμα του Προέδρου της Βόρειας Γερμανικής Συνομοσπονδίας έγινε κληρονομικό αξίωμα των μοναρχών της Πρωσίας. Το νέο Σύνταγμα της 1ης Ιανουαρίου του 1871, μετά τις αποφάσεις του Κοινοβουλίου στις 9/10 Δεκεμβρίου του 1870, μεταμόρφωσε τη Βόρεια Γερμανική Συνομοσπονδία στην Γερμανική Αυτοκρατορία (*Deutsches Reich*), μια ομοσπονδιακή μοναρχία. Ο Αυτοκράτορας ήταν ο αρχηγός του κράτους και ο πρόεδρος των διαφόρων μοναρχιών (βασιλείων, πριγκιπάτων, μεγάλων δουκάτων και δουκάτων) και ελεύθερων πόλεων που συνιστούσαν την ομοσπονδία.

Σύμφωνα με το αυτοκρατορικό Σύνταγμα, η Αυτοκρατορία ήταν μια ομοσπονδία κρατών υπό τη μόνιμη προεδρία του Βασιλιά της Πρωσίας. Έτσι, το αυτοκρατορικό στέμμα συνδέθηκε άμεσα με το πρωσικό στέμμα - κάτι που ανακάλυψε ο Γουλιέλμος Β΄ μετά τον Πρώτο Παγκόσμιο Πόλεμο. Πίστευε λανθασμένα ότι βασίλευε σε μία Αυτοκρατορία που βρισκόταν σε προσωπική ένωση με την Πρωσία. Με το τέλος του πολέμου, παραδέχτηκε ότι δεν μπορούσε να παραμείνει Αυτοκράτορας, αλλά αρχικά θεωρούσε ότι θα μπορούσε τουλάχιστον να διατηρήσει το πρωσικό στέμμα. Ωστόσο, ο τελευταίος Καγκελάριός του, Πρίγκιπας Μαξιμιλιανός της Βάδης, γνώριζε ότι αυτό ήταν νομικά αδύνατο και ανακοίνωσε την παραίτηση του Γουλιέλμου από τους δύο θρόνους στις 9 Νοεμβρίου του 1918, δύο ημέρες πριν από την υπογραφή της Ανακωχής. Συνειδητοποιώντας ότι βρίσκεται σε αδιέξοδο, ο Γουλιέλμος, αυτοεξορίστηκε στην Ολλανδία. Λίγες ημέρες αργότερα, στις 28 Νοεμβρίου, παραιτήθηκε επίσημα από όλα τα δικαιώματά του επί του στέμματος της Πρωσίας και από τα δικαιώματά του επί του γερμανικού αυτοκρατορικού στέμματος που συνδέονται με το πρώτο.

## Πλήρεις τίτλοι
Οι Γερμανοί Αυτοκράτορες είχαν έναν εκτεταμένο κατάλογο τίτλων, που αντανακλούσαν τη γεωγραφική έκταση και την ποικιλομορφία των εδαφών που εξουσίαζε ο Οίκος των Χοεντσόλερν. Οι πλήρεις τίτλοι του Αυτοκράτορα Γουλιέλμου Α΄, ο οποίος με μικρές διαφοροποιήσεις, ίσχυε μέχρι τον Αυτοκράτορα Γουλιέλμο Β΄, ήταν οι εξής: *«Η [[Αυτοκρατορική και Βασιλική Μεγαλειότητα|Αυτού Αυτοκρατορική και Βασιλική Μεγαλειότητα]] Γουλιέλμος Α΄, [[Ελέω Θεού]], Γερμανός Αυτοκράτορας και [[Κατάλογος μοναρχών της Πρωσίας|Βασιλιάς της Πρωσίας]], [[Μαργράβος]] του [[Μαργραβιάτο του Βραδεμβούργου|Βραδεμβούργου]], [[Βουργράβος]] της [[Βουργραβιάτο της Νυρεμβέργης|Νυρεμβέργης]], Κόμης του [[Οίκος των Χοεντσόλερν|Χοεντσόλερν]], ηγεμόνας και ανώτατος [[Δούκας]] της [[Σιλεσία]]ς και της [[Γη του Κλότζκο|Κομητείας του Γκλατζ]], [[Μεγάλος Δούκας]] του [[Μεγάλο Δουκάτο του Κάτω Ρήνου|Κάτω Ρήνου]] και του [[Μεγάλο Δουκάτο του Πόζεν|Πόζεν]], Δούκας της [[Δουκάτο της Σαξονίας|Σαξονίας]], της [[Δουκάτο της Βεστφαλίας|Βεστφαλίας]], της [[Ανγκρία]]ς, της [[Δουκάτο της Πομερανίας|Πομερανίας]], του [[Δουκάτο του Μπράουνσβαϊγκ-Λύνεμπουργκ|Λύνεμπουργκ]], του [[Χόλσταϊν]] και του [[Δουκάτο του Σλέσβιχ|Σλέσβιχ]], του [[Δουκάτο του Μαγδεμβούργου|Μαγδεμβούργου]], της [[Βρέμη-Βέρντεν|Βρέμης]], του [[Δουκάτο του Χέλντερς|Χέλντερς]], του [[Δουκάτο του Κλέβε|Κλέβε]], του [[Δουκάτο του Γιούλιχ|Γιούλιχ]] και του [[Δουκάτο του Μπεργκ|Μπεργκ]], Δούκας των [[Βένεδοι|Βενδών]] και των [[Κασούβιοι|Κασουβίων]], του [[Κρόσνο Οντρζάνσκιε|Κρόσεν]], του [[Γη των Λάουενμπουργκ και Μπύτοφ|Λάουενμπουργκ]] και του [[Μεκλεμβούργο|Μεκλεμβούργου]], [[Λανδγράβος]] της [[Λανδγραβάτο της Έσσης|Έσσης]] και της [[Δουκάτο της Θουριγγίας|Θουριγγίας]],  Μαργράβος της [[Άνω Λουσατία|Άνω]] και [[Κάτω Λουσατία]]ς, [[Πρίγκιπας της Οράγγης]], Πρίγκιπας του [[Πριγκιπάτο του Ρύγκεν|Ρύγκεν]], της [[Ανατολική Φρισία|Ανατολικής Φρισίας]], του [[Πρίγκιπας-Επίσκοπος του Πάντερμπορν|Πάντερμπορν]] και του [[Μπατ Πιρμόντ|Πιρμόντ]], του [[Πριγκιπάτο του Χάλμπερστατ|Χάλμπερστατ]], του [[Πρίγκιπας-Επίσκοπος του Μύνστερ|Μύνστερ]], του [[Πρίγκιπας-Επίσκοπος του Μίντεν|Μίντεν]], του [[Πρίγκιπας-Επίσκοπος του Οσναμπρύκ|Οσναμπρύκ]], του [[Πρίγκιπας-Επίσκοπος του Χίλντεσχαϊμ|Χίλντεσχαϊμ]], του [[Βρέμη-Βέρντεν|Βέρντεν]], του [[Επισκοπή του Κάμιν|Κάμιν]], της [[Φούλντα]]ς, του [[Δουκάτο του Νάσσαου|Νάσσαου]] και του [[Μόερς]], [[Γράφος|Πριγκιπικός Κόμης]] του [[Οίκος του Χένεμπεργκ|Χένεμπεργκ]], [[Κόμης]] του [[Κομητεία του Μαρκ|Μαρκ]], του [[Κομητεία του Ράβενσμπεργκ|Ράβενσμπεργκ]], του [[Κάστρο του Χόχενσταϊν|Χόχενσταϊν]], του [[Κομητεία του Τεκλεμβούργου|Τεκλεμβούργου]] και του [[Λίνγκεν]], του [[Μάνσφελντ]], του [[Ζίγκμαρινγκεν]] και του [[Βέρινγκεν]], [[Άρχοντας]] της [[Φρανκφούρτη]]ς».*

## Γερμανοί Αυτοκράτορες (1871–1918)

## Παραπομπές

### Βιβλιογραφία

*.
*.